als_Latn dik_Latn sag_Latn
aSport – Erjon Bogdani mund të luajë në Kinë se zonin e ardhshëm. Siena e tij nuk arriti të mbijetonte në Serinë A italiane, ndaj edhe vetë bomberi kuqezi e ka të paqartë të ardhmen. Ai pohon për “Panorama Sport” se tri klube kineze kanë shfaqur interes konkret, por është ende herët për të marrë një vendim për të ardhmen.
Erjon, tani që Siena zbriti në Serinë B, ju do të qëndroni apo do të largoheni?
Nuk e di. E kam të vështirë të përgjigjem, sepse më parë duhet të flas me drejtuesit. Presidenti ka kërkuar një takim me menaxherin tim dhe ka dhënë sinjale se dëshiron që unë të qëndroj. Të shohim, mund edhe të qëndroj, por varet nga projekti.
Edhe nëse ju kërkon reduktim të pagës?
Nuk e di, sinqerisht. Unë kam pasur oferta gjatë kësaj kohe edhe nga disa klube të tjera italiane, dhe dëshira ime në fakt është të qëndroj akoma këtu, duke qenë se jam në gjendje të luaj në nivele të larta.
A është e vërtetë që ju ka kontaktuar një klub kinez?
Në fakt, menaxheri më tha se janë tri klube kineze që interesohen. Të them drejtën më pëlqen të ndërmarr një aventurë të tillë, por të shohim. Më parë duhet të studioj mundësitë që kam për të qëndruar në Itali.
Zakonisht nga Kina vijnë oferta të mira financiare…
Eh, dakord, por nuk e di. Nuk kemi diskutuar për asnjë detaj.
Ka të ngjarë që ndonjë nga ekipet të jetë edhe klubi i Salihit?
Nuk e di. Nuk kam folur ende me menaxherin për detaje.
De Biazi thotë se është i shqetësuar për ndeshjen me Norvegjinë, pasi lojtarët e ekipit tonë vijnë në këtë takim kur ka përfunduar aktiviteti, ndërsa rivalët janë ende në aktivitet. A ndikon kjo?
Po, mendoj se ndikon. Nuk është njësoj si të jesh në mes të sezonit dhe në përfundim të tij. Megjithatë, nëse punojmë si duhet dhe jemi të qetë, mund t’ia dalim.
Ndeshjen e fundit do ta luani kundër Milanit dhe mund ta lini pa Champions…
Ne nuk na toleroi askush gjatë gjithë sezonit, ndaj nuk ka arsye pse të bëjmë dhurata. Milani është një skuadër më e fortë se Siena, por jo gjithnjë fitojnë favoritët.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn